Exqrch/javanese-Komodo-pixelgpt huggingface dataset:
Ing riku piyambakipun pepanggihan James Britten, ingkang sampun mbabar seratan ilmiah pisananipun lan nyambut damel wonten kaliyan hèrbariyum Taman Kew
Sanajan Britten nggilut agami Katulik, kakalihipun kersa mlampah lan rembagan sesarengan dalah ngumbar-umbar karenanipun babagan tetuwuhan
Painter krama kaliyan Jane Stamps nalika 1871
Taun 1881 William Hunt Painter lan garwanipun manggèn wonten ing Bedminster, Somerset mawi pakaryan dados kurator
Painter nggarap kathah pérangan ingkang migunani kanggé tuwuhan saking Derbyshire
Lajeng mbabar karya seratan ilmiah ingkang dawa taun 1881 kanthi cathetan tambahan ing taun 1889
Kalih seratanipun dados dhasar "Kontribusi marang Flora Derbyshire", ingkang dipunrembag déning ahli lumut James Eustace Bagnall
Painter mbabar cathetan awit saking pakaryanipun ing "The Naturalist" minangka pratandha bilih piyambakipun kersa ngembangaken
Bagnall ingkang ingaran ahli babagan lumut godhong ugi mbabar karya ingkang sami kaliyan karyanipun Painter ing "Flora of Warwickshire"
Ing taun 1891, Painter ndhapuk kurator ing Biddulph, Staffordshire
Lajeng ing taun 1894 piyambakipun kapatah Rèktor Stirchley ing Shropshire
Rèktorat dipunyasa modhèren tumrap lenggahipun William Hunt Painter
Piyambakipun langkung kapènget awit pangupajiwanipun ngupakara gréja lan yasan-yasan
Nalika mapan wonten ing Falmouth taun 1898, Painter nyinau babagan lumut godhong
Babagan punika dados punjering kawigatosanipun ing babagan botani
Kanthi ngadani lelampah lan lelintu spésimèn, piyambakipun saged nyerat karya ilmiah babagan lumut godhong Derbyshire, Brecon, Falmouth, lan Cardiganshire
Painter dumunung wonten ing Stirchley dumugi taun 1909, nalika spésimèn botani lan géologinipun kaprèjèngaken wonten ing Universitas Aberystwyth sadèrèngipun pènsiyun saking Shrewsbury
Painter tilar donya ing taun salajengipun lan kasarèkaken wonten ing gréjanipun ing Stirchley.
Ronald Pope Ronald Pope (1920 – 1997) inggih punika satunggaling seniman lan ugi pematung saking Inggris
Ronald Pope wiyos miturut prakiraan ing taun 1920 lan bibar sekolah Ronald Pope pindhah dhateng Derbyshire kanggé nyambut damel minangka insinyur
Ronald Pope wiwit nyambut damel wonten ing pabrik Rolls Royce wonten ing Derby (perusahaan mawi gunggung karyawan paling ageng ing kutha mau kala punika)
Ronald Pope nyambut damel wonten ing Rolls-Royce kanthi dangu nalika peperangan minangka ingkang damel piranti, ingkang pundi mesin-mesin kadamel kanggé motor mabur (pesawat) Spitfire
Ronald Pope ngangsu kawruh lan pikantuk pengalaman ing pérangan tèhnik las lan "penyepuhan" ingkang salajengipun Ronald Pope ngembangaken kanggé tujuan kagunan
Bibar rampung perang pindhah dhateng London kanggé nyinau patung wonten ing Slade School of Fine Art kaliyan Prof
Ronald Pope nglajengaken sinau babagan keramik bibar punika ing Politeknik Woolwich kaliyan ahli keramik Heber Matthews
Ronald Pope manggèn lan ugi nyambut damel minangka seniman ing Melbourne, Derbyshire, ing mriku Ronald Pope pikantuk kathah inspirasi seninipun
Ronald Pope ngginakaken manéka jinis bahan kanggé karya seninipun kados ta kayu, watu lan logam
Sapérangan saking karya logamipun (ugi wonten sapérangan ingkang saking kayu) katingal prasaja
Nanging punika amargi wujud abstrakipun
Kajawi karya-karya patungipun, Ronald Pope ugi damel lukisan
Minangka seniman, Ronald Pope ugi damel lukisan
Minangka seniman, Ronald Pope nampi komisi saking gréja-gréja lan saking otoritas lokal kados Hertford, papan ingkang piyambakipun damel "Gangsal Biskop" ("Five Bishops") ingkang lajeng dipunsebat Castle Hall kanggé ngrayakaken 13 abad sinode kapisan Hertford
Papan karya Ronald Pope sanèsipun kalebet Universitas Derby, Katedral Derby, lan panugasan sanèsipun ingkang dipunarampungaken kanggé Sekolah Moor Derby (Derby Moor Community Sports College/Derby Moor School), Sekolah kanggé "penyandang" tunarungu Derby (Derby School for the Deaf), Curzon Primary lan Normanton Junior ing Derby, SMA Abingdon (Abingdon High School) ing Wigston, para arsitèk, perusahaan swasta, lan saben tiyang kalebet arsitèk Sir Basil Spence
Nalika taun 2008 Museum lan Gladri Kagunan Derby ngawontenaken pameran kanggé karya-karyanipun kanthi irah-irahan "Ronald Pope-Karya patung saking koleksi Musiyum" ("Ronald Pope-Sculpture from the Museums' Collection").
Tinutuan Tinutuan utawi Bubur Manado inggih punika tetedhan khas Indonésia saking Manado, Sulawesi Lor
Wonten ingkang ngandharaken bilih tinutuan punika dhaharan khas Minahasa, Sulawesi Lor
Tinutuan punika kalebet campuran manéka janganan, boten ngandhut daging saéngga dhaharan punika saged dados dhaharan sesrawungan antar kelompok masarakat ing Manado
Padatanipun tinutuan dipunsajèkaken kanggé sarapan enjing kaliyan manéka sajian jangkepan
Tembung "tinutuan" boten dipunmangertosi asal usulipun
Saking kapan tinutuan dados dhaharan khas Kutha Manado boten dipunmangertosi kanthi cetha
Wonten ingkang ngandharaken bilih tinutuan wiwit rém dipunsadé ing sapérangan papan ing kutha Manado saking taun 1970
Wonten ugi ingkang ngandharaken saking taun 1981
Tinutuan dipun-ginakaken dados moto Kutha Manado saking kapemimpinan Wali Kota Jimmy Rimba Rogi lan Wakil Wali Kota Abdi Wijaya Buchari periode 2005-2010 ngganntos moto Kutha Manado sadèrèngipun inggih punika "Berhikmat"
Pamarentah Kutha Manado lantaran Dinas Pariwisata nalika taun 2004 (Wonten ugi ingkang ngandharaken ing tengahan taun 2005) ndadosaken Kawasan Wakeke, Kacamatan Wenang, Kutha Manado, minangka papan wisata dhaharan khas tinutuan
Bahan kanggé damel tinutuan punika gampil, inggih punika campuran manéka jinis janganan kados ta labu kuning wonten ugi ingkang nyebat sambiki, beras, tela, bayem, kangkung, godhong gedi, jagung, dan kemangi
Tinutuan ing Manado dipunsajèkaken kaliyan perkedel nike, sambel roa (rica roa, dabu-dabu roa), ulam cakalang fufu utawi tuna beluk, lan perkedel jagung.
Tinutuan ugi saged dipunsajèkaken kaliyan mi utawi kaliyan sup kacang abrit ingkang dipunsebat brenebon
Tinutuan ingkang dipunsajèkaken kaliyan mi punika dipunsebat midal, déné "dal" mau asalipun saking tembung "pedaal" inggih punika nama sanès kanggé tinutuan mirunggan ing wewengkon Minahasa Kidul ingkang kalebet wewengkon subetnis Tountemboan ing Minahasa
Tinutuan ingkang dipuncampur kaliyan brenebon punika kadangkala dipuntambah kaliyan thèthèlan sapi ingkang dipunpitadosi sinten ingkang nedhi saged narik "roda" (gerobak)
Kanggé komunitas Kristen ing Manado, tinutuan ingkang dipuncampur kaliyan brenebon punika saged ugi dipunsajèkaken mirunggan kanthi dipuntambahi sikil babi
Padatanipun wonten ing adicara tartamtu kados "tumpah makan" inggih punika nalika dinten pangacapan syukur ing Manado.
Samuel Rayner Samuel Rayner (15 April 1806 - 1879) inggih punika satunggaling seniman pelukis sesawangan Inggris ingkang kondhang saking lukisan yasan, interior kalebet biara-biara, gréja-gréja lan gedung-gedung tuwa
Samuel Rayner pikantuk kapitayan kanthi dipuntampi kanggé pamèran wonten ing Royal Academy nalika piyambakipun taksih umur 15 taun
Garwanipun Ann Rayner punika satunggaling pemahat ing Marmer Ireng Ashford lan enem larénipun dados seniman ingkang profèsional Biografi
Samuel Rayner wiyos taun 1806 wonten ing Colnbrook, Buckinghamshire (sapunika Berkshire)
Lajeng kularganipun pindhah dhateng Marylebone ing London lajeng piyambakipun dipungladhi déning simbah kakungipun
Nalika piyambakipun umur 15 taun, Samuel Rayner dipungladhi minangka tukang gambar déning kolèktor barang kuna John Britton nalika lukisanipun Malmesbury Abbey dipuntampi déning Royal Academy
Setunggal kanca mahasiswanipun paring prabawa marang seni inggih punika George Cattermole
Samuel Rayner punika cikal bakal kulawarga pelukis
Taun 1823 Samuel Rayner tindak kesah kaliyan Anne Manser ingkang sekawan taun langkung sepuh saking piyambakipun lan sampun kawéntar minangka seniman
Tiyang kalih mau krama ing taun 1824 lan laré kapisan wiyos wonten ing London nanging lajeng séda
Enem saking laré-larénipun lajeng dados pelukis
Griya Rayner punika musiyum ing Matlock Bath papan nalika taun 1830-an Louise, William Henry lan Rhoda (Rose) wiyos
Pahatan Arthur Jewitt nggambarkan griya Rayner ing Matlock Back taun 1832
Wonten kalih jalur lawang mlebet tumuju ing musiyum ing gambar mau
Musiyum ing sisih tengen punika Musiyum John Mave, déné ingkang kiwa punika "Vallance's Royal Centre Museum"
Vallance lan Rayner punika kekancan
Wonten sesawangan Matlock Bath ingkang dipunwukir déning Ann Rayner ingkang ugi nedahaken griyanipun lan sapunika dados Musiyum Buxton
Wukiran ingkang dipundamel déning garwa Samuel punika ngginakaken permata ing Marmer Ireng Ashford ingkang pikantuk saking tambang ing mriku
Lukisan Rayner taun 1839 "Pamèran Derby" ngginakaken kawontenan taun-taun wiwitan koleksi Museum lan Gladri Seni Derby
Wonten ing lukisan mau kalebet lukisan Joseph Wright "" ingkang wonten ing sisih kiwa témbok wingking
Louise Rayner inggih punika salah satunggal laré Samuel lan Ann ingkang kondhang
Piyambakipun sedhèrèk kaliyan Ann ("Nancy"), Margaret, Rose, Frances, lan Richard
Nancy Rayner dipunprabawai ugi kaliyan gaya Octavius Oakley lan ingkang kapisan dipunmangertosi minangka seniman ingkang bènten nanging piyambakipun tilar donya amargi dhaharan nalika umur 28 taun
Samuel dipunangkat dados kanca makarya ing Society of Painters in Water Colours nalika taun 1845 nanging dipunwedalaken saking yayasan amargi masalah arta
Sapérangan karyanipun saged dipunpirsani wonten ing Museum lan Gladri Seni Derby.
Maurice Delafosse Maurice Delafosse (20 Dhésèmber 1870 - 13 November 1926) inggih punika satunggaling ahli étnografi Perancis sarta pejabat kolonial Perancis ingkang ugi nliti basa-basa Afrika
Piyambakipun kagambaraken minangka "salah satunggaling administrator Perancis lan satunggaling etnolog ingkang paling pinter ing sadangu gesangipun"." Delafosse gadhah paham ingkang boten sami kaliyan pamarèntah Perancis babagan administrasi koloni Perancis wonten ing Afrika
Minangka akibatipun, piyambakipun "langkung kirang dipuntampik déning koloni-koloni Perancis" wonten ing sapérangan ageng gesangipun
Delafosse miyos wonten ing tanggal 20 Dhésèmber 1870 wonten ing kutha Sancergues, Perancis
Piyambakipun minangka putra saking René Françoise Célestin Delafosse lan Elise Marie Bidault
Piyambakipun gadhah 5 sadhèrèk kandhung
Delafosse dipunkenal kanthi sumbanganipun wonten ing sajarah Afrika Barat lan basa-basa Afrika
Delafosse miwiti sinau basa Arab nalika taun 1890 ing École des langues orientales sesarengan kaliyan satunggaling orientalis kondhang, Octave Houdas
Taun 1891 piyambakipun nindakaken lelampahan dhateng Aljazair kaliyan Frères armés du Sahara, sawijining organisasi Katolik ingkang konséntrasi kanggé nglawan perdagangan budak lintas Sahara
Boten dangu salajengipun, piyambakipun nelasaken wekdalipun antawis satunggal taun wonten ing militèr Perancis minangka satunggaling zouave sadèrèng nglajengaken studinipun wonten ing "École de langues orientales"
sasampuning pikantuk gelar diploma, piyambakipun katunjuk minangka asistèn kanggé urusan masarakat pribumi wonten ing koloni énggal Perancis, Côte d'Ivoire.
Gallen (basa Prancis: "Saint-Gall", basa Italia: "San Gallo", basa Romansh: "Son Gagl") iku siji kanton ing Switserlan kang duwé wiyar wewengkon 2.026 km² lan populasi 452.600 jiwa (2003)
Kutha krajané ya iku St
Kanton iki kapérang dadi sapérangan konstituante ("Wahlkreise"), kang nggantèkaké distrik ("Bezirke") nalika tanggal 1 Januari 2003:
Kanton Zug (basa Prancis: "Zoug", basa Italia: "Zugo") iku kanton ing Switserlan kang duwé wiyar wewengkon 239 km² lan populasi 100.900 jiwa (2003)
Kutha krajané ya iku Zug
Ana 11 kuthamadya ing Zug: Zug, Oberägeri, Unterägeri, Menzingen, Baar, Cham, Hünenberg, Steinhausen, Risch, Walchwil, lan Neuheim.
Basa Romansh Basa Romansch, utawa "Rhaeto-Romansch" iku kalebu kulawarga basa Roman
Basa iki dipituturaké ing pérangan kidul-wétan Switserlan, ya iku ing kanton Graubünden (Grisons utawa Grigioni), lan kalebu siji saka papat basa nasional sing dipigunakaké ing Switserlan
Duwé akèh kamiripan langsung karo basa Italia, saiki panutur basa iki mung watara 6000 wong lan kalebu salah siji basa sing kaancam cures
Ing antarané, sanajan diakoni minangka salah siji basa nasional ing Switserlan, nanging basa Romansch ora éntuk status minangka basa resmi
Sapérangan usaha wis dilakokaké kanggo nglestarèkaké basa Romansch, ing antarané lumantar pangajaran basa iki ing tingkat sekolah dhasar lan diterbitaké uga literatur-literatur sastra
Nanging ing papan asalé waé, sajeroning kauripan sadina-dina, prabawa basa iki sithik banget
Ora ana koran padinan sing terbit sajeroning basa iki, sanajan ana koan rong minggonan sing terbit sajeroning basa Romansch
Saiki panggunaan basa Romansch wis wiwit luntur lan ing laladan Graubünden dhéwé, sajeroning sakèhing médhia massa, parembugan umum nganti tekan panuduh dalan waé kalungguhané wis digantèkaké déning basa Jerman
Conto basa Romansch bisa dideleng sajeroning jeneng resmi Switserlan
Ing ngisor iki wujud jeneng resmi Switserlan sajeroning papat basa nasionalé:
Dhaptar perguruan silat Silat utawi ugi dipunsebat "pencak" utawi ingkang jangkep "pencak silat" inggih punika salah satunggaling jinis seni beladiri ingkang wonten ing Indonésia
Déné Pratélan perguruan silat inggih punika minangka satunggaling pratélan ingkang ngewrat aperangan aliran lan ugi perguruan silat ingkang wonten ing Indonésia utawi ingkang wonten ing njaban rangakh nagari Indonésia
Aliran lan perguruan ing Indonésia
* Pukulan Bongkot – satungga/ing aliran silat
Édouard-Léon Scott de Martinville Édouard-Léon Scott de Martinville (#ALIH) inggih punika satunggaling pencétak lan pedagan buku asal Prancis
Piyambakipun manggihaken piranti pangrekam swara kapisanan ing donya, inggih punika fonautogram, ingkang dipunpatènaken tanggal 25 Maret 1857, kanthi kodhe patèn #17,897/31,470
Wiwit taun 1854 piyambakipun remen kaliyan mékanis nyerat swara
Nalika nindakaken cèk seratan wonten ing sapérangan ukiran buku tèks fisik piyambakipun manggihaken sapérangan gambar anatomi pamirengan
Piyambakipun pados piranti ingkang saged niru cara kerja pamirengan, migunakaken mèmbran élastis minangka "gendhang talingan", sapérangan pengungkit minangka "balung talingan", ingkang badhé ngébahaken péna ingkang badhé nyerat swara wonten ing lumah kertas, kayu utawi gelas ingkang dipunsukani "jelaga"
Wonten ing tanggal 26 Januari, 1857 piyambakipun ngirim desainipun wonten ing sawijining amplop dhateng Akademi Prancis
Wonten ing tanggal 25 Maret 1857, piyambakipun pikantuk kodhe patèn Prancis #17,897/31,470 kanggé phonautogram
Phonautogram migunakaken sawijining trompèt kanggé nangkep swara, ingkang nyénggol diafragma lan ngébahaken sikat kaku ingkang nyerataken wonten ing kertas ingkang dipuncemengaken kanthi jelaga, wonten ing sawijining silinder ingkang dipunputer kanthi tangan
Scott damel sapérangan phonautogram sesarengan kaliyan tukang damel instrumèn akustik ingkang nama Rudolph Koenig
Béda kaliyan fonograf damelanipun Edison taun 1877, phonautogram namung saged nyerataken swara lan boten muter rekaman
Piranti punika namung dipun-ginakaken kanggé panalitè ilmiah tumrap gelombang swara
Scott de Martinville saged nyadé sapérangan phonautogram kanggé laboratorium ilmiah kanggé panalitèn tumrap swara
Piranti punika migunani wonten ing panalitèn swara vokal lan dipun-ginakaken déning Franciscus Donders, Heinrich Schneebeli lan Rene Marage
Nanging piyambakipun boten ngasilaken arta saking panemuan mau lan nelasaken gesangaipun kanthi nyambut damel minangkapedagan buku ing 9 Rue Vivienne ing Paris
Panemuan rekaman "Au Clair de la Lune"
Wonten ing taun 2008, "New York Times" nglapuraken panemuan sapérangan "phonautogram" saking tanggal 9 April 1860
Pangumuman saking panemuan sareng kaliyan pangumuman bilih rekaman visual saged dipunmainaken — "ngéwahi corétan ing kertas dados swara — déning ilmuan ing Lawrence Berkeley National Laboratory ing Berkeley, California." Phonautogram inggih punika salah satunggaling gambaran Leon Scott ingkang boten kémutan; kertas punika dipunwaos lan dipunprosés déning program komputer canggih ingkang dipundamel déning Library of Congress
Swara mau inggih punik swara nyanyian kanthi wekdal 10 detik, awalipun dipunkira minangka putri saking sang penemu, sadèrèng pungksan dipunmangertosi rekaman mau dipunmainaken kecepeten lan minangka swaranipun piyambak, nyanyikaken lagu "Au Clair de la Lune"
Rekaman phonautogram punika dipunanggep minangka rekaman swara manungsa lan musik paling sepuh ing donya, tinimbang rekaman musik Handel "Israèl in Egypt" wonten ing sawijining fonograf Edison, ingkang dipundamel taun 1888
Phonautogram Scott de Martinville ingkang ngemu naskah drama Aminta damelan Torquato Tasso ugi sampun kapanggihaken
Dipunrekam sakitar taun 1860, kemungkinan sasampuning rekamam Au Clair de la Lune, phonautogram punika minangka rekaman swara manungsa ingkang paling sepuh kanthi dipunmicarakaken.
Rekaman ingkang langkung sepuh saking taun 1857 ugi ngemu swara Scott, nanging boten dipunkenali amaegi swara ingkang boten aturan.
Pangramanan menalamba Pemberontakan "Menalamba" inggih punika obahan perlawanan rakyat ingkang kadadosan wonten ing Madagaskar pérangan tengah minangka tanggepan saking kasuksésan Perancis ngrebut pura karajan Madagaskar ing kutha krajan Antananarivo wonten ing wulan September 1895
"Menalamba" wonten ing basa Malagasi ateges "selendang abrit"
Tindakan diplomatik lan militèr Perancis kanggé ngeklaim kedaulatan saking pulo Madagaskar-ingkang sampun kalangsung sadangu langkung saking sekawan abad-samsaya inténsif wonten ing masa Pamarèntahan Ratu Ranavalona II lan Ratu Ranavalona III, 2 panguwasa pungkasan pulo mau
Sasampuning kampanye militèr ingkang suksès ing ngandhap pimpinan Jenderal Jacques Duchesne, Perancis kanthi resmi nganèksasi Madagaskar wonten ing tanggal 1 Januari 1896
Wonten ing wulan Agustus taun punka, Perancis nyatakaken Madagaskar minangka koloninipun lan ngasingaken Mahamantri Madagaskar Rainilaiarivony dhateng Aljir (ing Aljazair) dumugi piyambakipun séda wonten ing taun candhakipun
Ratu Ranavalona III lan sapérangan ageng pejabat pamarèntahanipun tetep dipuntilaraken nanging boten dipunparingi kakuwasan pulitik ingkang nyata
Satunggaling gubernur sipil, Hippolyte Laroche, dipuntunjuk kanggé nglampahaken papréntahan wewengkon punika nalika wiwitanipun
Wonten ing wulan Dhésèmber 1895, 2 wulan sasampuning Perancis ngrebut Antananarivo, perlawanan rakyat tumrap kakuwasan Perancis medal wonten ing wujud pemberontakan "menalamba" ("selendang abrit")
Perang gerilya tumrap tiyang asing, agama Kristen, lan korupsi pulitik punika kanthi rikat sumebar ibg saindhenging panjuru pulo lan ingkang utama dipuntindakaken déning para wong tani biyasa ingkang ngagem selendang ingkang dipunolési kanthi lemah laterit abrit saking dataran tinggi
Gerakan perlawanan punika naté ngrembaka dumugi pungkasanipun dipunkawonaken kanthi efektif déning militèr Perancis wonten ing pungkasaning taun 1897
Kathah anggota papréntahan Ranavalona ingkang dipuntuduh sampun nyengkuyung para pambrontak lan sapérangan tokoh lajeng dipunukum, kalebet ing antawisipun inggih punika pakdhé saking ratu Ratsimamanga (kakang saking penasihat favoritipun, Ramisindrazana) sarta Mantri Perang Rainandriamampandry
Satunggaling bulikratu ingkang nama Ramisindrazana déning Perancis dipunasingaken dhateng Réunion amargi sami boten purun ngeksekusi tiyang wanodya
Perlawanan punika njalari pamarèntah Perancis nggantos gubernur sipil pulo mau kanthi satunggaling gubernur militèr, inggih punika Jenderal Joseph Gallieni
Bab punika ugi minangka faktor utama ingkang samangké ndorong kaputusan kanggé ngasingaken Ranavalona III dhateng pulo Reunion wonten ing taun ingkang sami.
Perang Sangang Taun Perang 9 Taun (1688–1997) – asring dipunsebut minangka Perang Aliansi Agung, Perang Suksesi Palatine, utawi Perang Liga Augsburg inggih punika perang ageng wonten ing pungkasaning abad kaping 17 antawising Raja Louis XIV saka Perancis nglawan Aliansi Agung ingkang dipunpimpin déning Stadtholder Walanda lan Raja Inggris William III, Kaisar Romawi Suci Leopold I, Raja Charles II saka Spanyol, Victor Amadeus II saka
saka Spanyol, Victor Amadeus II saka Savoy, lan pangéran-pangéran ageng lan alit saking Kamaharajan Romawi Suci
Perang 9 Taun kadadosan wonten ing Éropa daratan lan perairan sakitaripun, nanging ugi ngrambat dhateng Irlandia amargi William III lan James II ngrebutaken kakuwasan KapuloanBritania
Kajawi punika, kadadosan ugi kampanye militèr alit antawising pemukim Inggris lan Perancis sarta sekuthu penduduk aslinipun wonten ing Amérika Utara (Perang Raja William)
Sasampuning Perang Perancis-Walanda wonten ing taun 1678, Louis XIV medal minangka raja paling kuat ing Éropa; nanging, éwadéné kakuwasanipun sampun samsaya wiyar, sang 'Raja Matahari' taksih dèrèng marem
Kanthi nggabungaken agrési, anéksasi, lan cara semi-legal, Louis XIV nyobi miyarwaken kakuwasanipun kanggé nytabilaken lan ngiyataken winatesaning Perancis, ingkang njalari kakadosan Perang Reunion (1683–1684)
Gencatan Senjata Ratisbon njamin pamwiyaran wates Perancis sadanguning kalih dasa taun, nanging tindakan Louis XIV ingkang salajengipun-ingkang utama pencabutan Maklumat Nantes wonten ing taun 1685, lan upayanipun kanggé ngiyataken prabawaipun ing Rhineland Jerman-njalari kamunduran dominasi militèr lan pulitikipun
Dudutan Louis XIV kanggé nyebrang kali Rhine lan ngepung Philippsburg wonten ing September 1688 wiwitanipun dipunupayakaken kanggé meksa Kamaharajan Romawi Suci nampi klaim teritori lan dinasti Louis
Nanging, nalika Kaisar Romawi Suci lan pangeran-pangeran Jerman nolak, lan nalika William III nyèrèt Walanda lan Inggris dhateng perang nglawan Perancis, Louis XIV pungkasanipun ngadhepi koalisi kiat ingkang ngupiya mandhegaken ambisinipun
Sapérangan ageng paprangan kadadosan ing sakitar wates Perancis: ing Walanda Spanyol; Rhineland; Kadipaten Savoy; lan Katalonia
Wonten ing paprangan punika, pangepungan langkung kathah dipuntindakaken, ingkang utama ing Mons, Namur, Charleroi, lan Barcelona
Paprangan kanthi kabikak kados wonten ing Fleurus lan Marsaglia langkung arang
Paprangan-paprangan mau limrahipun langkung nguntungaken angkatan bersenjata Louis XIV; nanging, wonten ing taun 1696, Perancis dipunlilit déning krisis èkonomi
Kekiyatan Maritim (Inggris lan Republik Walanda) ugi dananipun sampun, lan sasampuning Savoy berkhianat, Aliansi Agung sarujuk kanggé ngawontenaken négosiasi
Traktat Ryswick dipuntapakasmani nalika tanggal 20 September 1697, lan dhedhasar perjanjian damai mau, Louis tetep nguwaosi Alsace, nanging kedah mbangsulaken Lorraine dhateng ingkang gadhah; piyambakipun ugi kedah masrahaken laladan ingkang dipunrebut ing sisih tengen kali Rhine
Louis XIV sarujuk kanggé ngakoni William III minangka Raja Inggris, déné Walanda ngiyataken bénténg ing Walanda Spanyol kanggé njagi perbatasanipun
Nanging, kanthi sédanipun Charles II saking Spanyol ingkang boten gadhah keturunan, konflik énggal ingkang gegayutan kaliyan panerus Kamaharajan Spanyol, inggih punika Perang Suksesi Spanyol, badhé kadadosan
Sirkuit Paul Ricard Sirkuit Paul Ricard inggih punika lintasan balap otomotif ingkang dipunyasa ing Le Castellet, caket Marseille, Perancis, taun 1969 kanthi pendanaan saking raja minuman keras èksèntrik Paul Ricard, ingkang nyiptakaken unjukan ingkang nama Pernod Ricard
Ricard yasa kanthi tantangan babagan penggambaran kados yasa sawijining margi bébas hambatan
Kanthi fasilitas inovatif lintasan punika dipunsebut minangka sirkuit paling aman ing donya nalika punika
Sirkuit punika gadhah 3 kemungkinan lintasan, sawijining taman indhustri raksasa, lan sawijining landasan pacu
Kanthi kombinasi ingkang trep kaliyan cuaca ingkang mesthi apik ing Perancis Selatan, lan landasan pacu, lintasan punika populèr sanget kanggé uji coba mangsa dingin
Lintasan sajataosipun dipundominasi kanthi Mistral Straight sadawaning satunggal mil ingkang dipundhèrèki kanthi tikungan kecepatan inggil Signes
Sirkuit punika dipunbikak taun 1970 kanthi balap mobil 2 liter
Wonten ing dékade 1970an lan 1980an lintasan punika ngasilaken sapérangan pembalap paling paik Perancis wonten ing masanipun, lan sapérangan wekdal ngawontenaken Grand Prix Formula Satu Perancis wonten ing katha kesempatan, kanthi event kapisanan wonten ing taun 1971